**Отчет**

**за дейността на НЧ „Никола Вапцаров-1909 г.”-гр. Куклен**

**за 2019 година**

 През 2019 година Народно читалище „Никола Вапцаров-1909 г.”-гр.Куклен продължава да бъде традиционно самоуправляващо се българско сдружение, което изпълнява и държавни културно-просветни задачи. Запазва утвърдените и доказани форми и модели на работа, като същевременно осигурява съвременно ниво на културната дейност и благоприятна среда за духовно развитие.

I. КУЛТУРНА ПОЛИТИКА И ДЕЙНОСТ

 Народно читалище „Никола Вапцаров-1909 г.”-гр.Куклен поддържа най-тесни връзки на сътрудничество и координация на културната дейност, организирана от общината, участва активно в организацията и провеждането на общоградски и общински културни прояви. Съобразява своята дейност със стратегията на общината в областта на културата.

 През 2019 година читалището продължава да работи в тясно взаимодействие с учебните заведения, обществени и стопански организации., фирми и други, които извършват или подпомагат културната дейност.

 С грижата да се съхранява паметта на родното и традицията като част от националната ни идентичност читалището запазва утвърдилите се във времето формации и любителски художествено творчество. Продължава да работи за обогатяване и обновяване в областта на репертоарното и кадрово развитие, да осигурява трайно участие на колективите в проявите, включени в културния календар на града и общината, в национални и международни празници, прегледи, конкурси, фестивали и други в изнасянето на самостоятелни концерти.

 С цел задоволяването на необходимостта на гражданите от общуването с постиженията на съвременната българска култура. Читалищната сцена е била винаги отворена за гостуването на професионални театри, музикални и танцови програми.

* Среща с професионалното и самодейно изкуство- 4 гостувания
* Тематични вечери, концерти, благотворителни програми, конкурси във връзка с бележити дати и конкурси.

 През отчетния период работихме за създаването на добри условия за привличане на населението към различни направления от дейности на читалището, като се отчитат както масовите нагласи и предпочитания, така и специфичните- на определени обществени, професионални, етнически и други представители на местната общност. Разширяване обхвата на работа с включване на по-широк кръг младежки дейности- Детско-юношеска танцова формация „Кукленче” и Школа по пиано.

 БИБЛИОТЕЧНА И ИНФОРМАЦИОННА ДЕЙНОСТ

 Библиотеката при НЧ„Никола Вапцаров-1909 г.” е утвърдена като образователен, културен и информационен център. Тя е най-голямата в община Куклен.

 Библиотечният фонд наброява 18351 б.д./отраслова литература -22%, художествена литература за възрастни -59%, отраслова и художествена литература за деца -19%/ Разположен е в две помещения с обща площ 70 кв.м. Отоплява се само по-малката зала, където се намират и компютрите.

 През 2019 година в библиотеката постъпиха 121 нови б.д. на стойност 1515 лв. /43 б.д. от дарения, 7 б.д. от собствени източници и 71 б.д. от одобрен проект по програма „Българските библиотеки-основни центрове за четене и информираност”/. Библиотечният фонд непрекъснато се обновява и обогатява и е съобразен с читателските търсения.

 За 2019 година регистрираните потребители са 481. За съжаление в последните години техният брой намалява. Спада и броят на посещенията и заетите б.д.

 През 2019 г. бяха отчислени 169 б.д. по причина повредени или невърнати от потребители.

 Библиотеката разполага с библиотечен софтуер АБ на фирма РС-ТМ и работи по следните модули:1.Класификатори. Сервизни функции. Настройки. 2.Обработка на книги. Поддържа се и традиционната инвентарна книга.

 Азбучно-систематичният каталог се редактира периодично.

 Библиотечната документация се води редовно и старателно.

 В библиотеката има уреден кът за нови книги.

 Поддържа се картотека за неудовлетворените читателски търсения

 Библиотеката работи по програма „Глоб@лни библиотеки-България”. Разполага с три компютъра и периферна техника за потребители.

 Уредени бяха витрини за Васил Левски, 3-ти март, Априлското въстание, 24-ти май, Христо Ботев, Ден на българските будители др.

 През м..декември бе организирано тържество по случай 110 години от рождението на Никола Вапцаров. В програмата взеха участие деца и възрастни.

 Отбелязани бяха Международният ден на детската книга, Седмицата на детската книга и изкуствата за деца, Националната библиотечна седмица на четенето.Ученици от СУ „Отец Паисий” и деца от ЦДГ „Приятели” посетиха библиотеката. Четоха се приказки, разкази, стихотворения.

 През м. октомври се проведе семинар „Първи стъпки в програмирането”, организиран от American Space Plovdiv. В рамките на Европейската седмица на програмирането Europe Code Week с ученици от СУ”Отец Паисий” се проведоха вълнуващи и забавни образователни занимания с новите Bee-Bot.
"Пчеличката" е програмируема, интерактивна играчка с опростен интерфейс.

 През 2019 година читалището запази утвърдилите се във времето фолклорни формации за любителско-художествено творчество.

 **Фолклорната певческа грпа „Кукленки”** при НЧ „Никола Вапзаров-1909 г.”-гр. Куклен съществува от 1990 година като самодеен колектив. В репертоара са залегнали песни от всички фолклорни области на България, но най-често се пеят песни от Тракия и Родопите Групата е пазител и разпространител на багрите и неповторимата красота на песните и костюмите на Тракия.

 През 2019 година групата успешно се представи както на местни, така и на общински, национални и международни сцени.

-Местни празници: Трифон Зарезан, 3-ти март, Великден, Празник на община Куклен, и Коледа.

-Регионални: Ден на Тракия

-Национални: XXIX НФФ „Янко Петров”-гр.Гълъбово /Първа награда/, Световен фестивал „Чуйте Девин”

 **Танцова формация „Кукленче**” се представя с народни танци от всички етнографски области в България. Покорили са не само нашите сцени, но и международни.//Италия, Гърция, Турция, Унгария.

-Местни празници: Трифон зарезан, 3-ти март, Великден, 24-ти май, 1-ви юни, Празник на община Куклен, Благотворителни концерти, Ден на будителите и Коледа.

-Регионални: „Пролетно надиграване”-гр.Хисаря, „Веселие в Чепеларе- празник на хората”

-Национални XXIX НФФ „Янко Петров”-гр. Гълъбово/Трета награда/

-Международни: III МФФ – Будапеща /Унгария/.

Групите за любителско художествено творческо при НЧ ”Никола Вапцаров-1909 г.”-гр.Куклен с разнообразния си репертоар и високо качество са търсени и съответно награждавани в национални и международни фестивали и конкурси. Това е нашата задача.

 II.МАТЕРИАЛНО-ТЕХНИЧЕСКА БАЗА

 Читалището е публична общинска собственост-решение №121/11.09.2002 г. на ОбС-Куклен.

Разгърната площ – 11000 кв.м. Сградата на читалището-810 кв.м

Библиотеката в читалището се намира на втория етаж и е с площ -70 кв.м

Брой места: в салона-400 места, в лекционна зала-50 места.

Техническа база: 5 бр. компютри, 2 бр. мултифункционални устройства/ксерокс, принтер, скенер/.

Държавна субсидия

 III.ОРГАНИЗАЦИОННА ДЕЙНОСТ

Въз основа на ЗНЧ и Устава бяха осигурени действени работи на читалищните органи на управление-Читалищно настоятелство и Проверителна комисия.Бяха проведени едно отчетно събрание-м.март. Проведени са 4 заседания през 2019.

 Осъществяване взаимополезни контакти с читалища от страната и община Куклен.

 Партньорство и сътрудничество в община Куклен, Фондация „Глоб@лни библиотеки-България”, ЕТ”В.Гърчев”, ПК”Успех”, СУ”Отец Паисий”, ЦДГ”Приятели”, КК на пенсионера и др.

 Народно читалище „Никола Вапцаров - 1909 г.”

 гр.Куклен,община Куклен,обл.Пловдив,ул.”Ал.Стамболийски” № 50

 e-maii: biblioteka\_kuklen@abv.bg

**КУЛТУРЕН КАЛЕНДАР – 2020 г.**

|  |  |  |  |  |
| --- | --- | --- | --- | --- |
| **ДАТА** | **МЯСТО** | **КУЛТУРНА ПРОЯВА** | **ОРГАНИЗАТОРИ** | **ЗА КОНТАКТИ** |
| м.януари | БиблиотекаЧиталише | Витрини за Христо Ботев, Гео Милев, Дамян Дамянов, Недялко Йорданов  | БиблиотекаЧиталище | БиблиотекарСекретар |
| м.февруари | Лозов масивБиблиотека | „Ден на лозаря”Витрини за В.Левски, Леда Милева | Община КукленЧиталищеБиблиотека | СекретарБиблиотекар |
| м. март | ПлощадаБиблиотека | 3-ти март.Освобождението на БългарияВитрина за Чудомир | Община,Читалище,Училище | СекретарБиблиотекар |
| м. април13-16 | ЧиталищеГр. ОхридБиблиотека | Участие на ДТС „Кукленче” в МФФ”Децата на България пеят и танцуват в Охрид” Седмица на детската книга и изкуствата за децаСреща с български писателВитрини за Валери ПетровВеликденски концерт на Школата по пиано и др.Великденски празници | ЧиталищеБиблиотекаЧиталище | СекретарБиблиотекар |
| м.май | В.ТърновоПловдивПлощада | Участие на съставите в Старопланински съборГостуване на професионален театрален съставНароден събор парк”Лаута”-Пловдив24май-ден на славянската писменост и култура | Община КукленЧиталищеУчилище | Секретар |
| м. юним.юни-юли | Площада | Ден на дететоУчастие на танцов състав „Кукленче” и фолклорна певческа група в МФФ Празник на община Куклен | Община КукленЧиталищеОбщина,Читалище | Секретар |
| м.юли | Италия | Международен фестивал в Италия | Читалище | Секретар |
| м.септември | Китен, Приморско | Участие на съставите в МФФВитрини за Съединението и Независимостта на България | ЧиталищеБиблиотека | СекретарБиблиотекар |
| м.октомври | Белград | Участие на съставите в МФФ | Читалище | Секретар |
| м. ноември | Библиотека | Ден на българските будителиВитрина за Йордан Йовков | ЧиталищеБиблиотека | СекретарБиблиотекар |
| м.декември | Читалище | Коледни тържества | ЧиталищеОбщина Куклен | СекретарБиблиотекар |

 ПРЕДСЕДАТЕЛ НА НЧ: ......................................

 /М.Веселинова/